Tohoku



Tohoku (東北 Tōhoku) on Japanin pääsaari Honshun kaakkoisosa, ja nimi tarkoittaakin kirjaimellisesti "kaakko".

Alueet
Tohokun provinssit ovat Aomori, Iwate, Akita, Miyagi, Yamagata ja Fukushima.

Kaupungit

 * Aomori — Honshun pohjoisin kaupunki
 * Hiraizumi — historiallianen kohde, monta suurta temppeliä
 * Hirosaki — pohjoinen Kioto
 * Sendai — Tohokun suurin kaupunki
 * Yamagata — Yamaderan vuoritemppelistä tunnettu

Muut kohteet

 * Matsushima — Lahti täynnä pieniä mäntysaaria, yksi Japanin suosituimmista turistikohteista

Ymmärrä
Tohoku on perinteisesti ollut Japanin köyhimpiä seutuja, jossa ainu-alkuasukkaat vaanivat ja maanviljelijät vaivalloisesti viljelivät riisiä vuoristoisissa laaksoissa. Nykyäänkin Tohoku on paljolti jäänyt sivuun Japanin muuten niin mullistaneesta kehityksestä, ja juuripa senkin takia pieni joukko vierailijoita suuntaa nimenomaan keskelle sen luontoa, kauas pois suurkaupunkien betonista.

Ilmasto


Tohoku on tuntuvasti kylmempi kuin muu Honshu, erityisesti merituulen piiskamalla Japaninmeren puolella, ja lunta voi tulla talvisin metritolkulla. Itärannikko on kuitenkin leudompi ja onpa niitäkin, joiden mielestä Sendaissa on Japanin paras ilmasto: ei liian kuuma kesäisin, eikä liian kylmä talvisin.

Lentokoneella
Kaikilla Tohokun provinssien pääkaupungeilla on omat lentoasemansa, mutta lennot rajoittuvat lähinnä Tokioon ja kenties Seouliin tai Shanghaihin. Useimmat matkustajat saapuvat Tokion Naritan kentän kautta ja jatkavat matkaa junalla.

Junalla
Tohoku Shinkansen porhaltaa Tokiosta pohjoiseen Tohokun itärannikkoa pitkin ja saavuttanee vuoden 2010 loppupuolella Aomorin. Yamagata- ja Akita-haarat yhdistävät päälinjan nimikkokaupunkeihinsa. Harvakseltaan asutulla länsirannalla junat ovat hitaampia ja harvempia.

Laivalla
Aomoriin on lauttayhteys Hokkaidon Hakodaten satamasta.

Puhu
Ulkomaalaisia näkyy Tohokussa vain harvakseltaan ja englantia osataan japanilaisenkin mittapuun mukaan vain rajoitetusti, mutta ihmiset ovat hyvin avuliaita.

Juo
Tohoku tunnetaan riisistään, joten paikallisten suosikkijuoma on tietenkin riisiviini sake.

Pysy turvassa
Tohoku Tohoku Tohoku Tohoku Tohoku Tohoku 東北 Tohoku Tohoku 東北地方 wts:Category:Tohoku